У той час дадзены літаратурны прыём не лічыўся плагіятам. У выніку цэлы шэраг выртасцяў “Пінскае шляхты” становяцца залежнымі не ад майстэрства В. Дуніна-Марцінкевіча, а паэтычных здольнасцяў літаратараў папярэдняе эпохі. Дарэчы, заўважым, любоўны трохкутнік “Пінскае шляхты” пабудаваны на сюжэтах песенна-інтымнае лірыкі. Талент драматурга выявіўся зусім у іншым: ва ўменні дастасаваць рэальную гісторыю да літаратурнага матэрыялу, каб у выніку атрымаўся дасканалы ў мастацкіх адносінах твор.